LIETUVOS AUDITORIŲ RŪMŲ PREZIDIUMO

N U T A R I M A S

DĖL PINIGŲ PLOVIMO IR TERORISTŲ FINANSAVIMO PREVENCIJOS ĮSTATYMO LAIKYMOSI UŽTIKRINIMO TVARKOS APRAŠo tvirtinimo

2013 m. gruodžio 2 d. Nr. 1.4-89.8.3

Vilnius

Vadovaudamasis Lietuvos Respublikos pinigų plovimo ir teroristų finansavimo prevencijos įstatymo (Žin., 1997, Nr. [64-1502](http://www3.lrs.lt/pls/inter/dokpaieska.showdoc_l?p_id=41300); 2008, Nr. [10-335](http://www3.lrs.lt/pls/inter/dokpaieska.showdoc_l?p_id=313223)) 4 straipsnio 12 dalimi, Lietuvos auditorių rūmų prezidiumas nutaria

tvirtinti Pinigų plovimo ir teroristų finansavimo prevencijos įstatymo laikymosi užtikrinimo tvarkos aprašą (pridedama).

PREZIDENTė Jurgita kirvaitienė

\_\_\_\_\_\_\_\_\_\_\_\_\_\_\_\_\_

PATVIRTINTA

Lietuvos auditorių rūmų prezidiumo

2013 m. gruodžio 2 d. nutarimu Nr. 1.4-89.8.3[[1]](#footnote-1)

pinigų plovimo ir teroristų finansavimo prevencijos įstatymo laikymosi užtikrinimo TVARKOS APRAŠAS

I. BENDROSIOS NUOSTATOS

1. Pinigų plovimo ir teroristų finansavimo prevencijos įstatymo laikymosi užtikrinimo tvarkos aprašas reglamentuoja Lietuvos auditorių rūmų (toliau – LAR) atliekamus audito įmonių ir atestuotų auditorių, kurie audito veikla verčiasi savarankiškai, (toliau – audito įmonės) patikrinimus dėl Lietuvos Respublikos pinigų plovimo ir teroristų finansavimo prevencijos įstatymo (Žin., 1997, Nr. [64-1502](http://www3.lrs.lt/pls/inter/dokpaieska.showdoc_l?p_id=41300); 2008, Nr. [10-335](http://www3.lrs.lt/pls/inter/dokpaieska.showdoc_l?p_id=313223)) įgyvendinimo.

2. Šis aprašas parengtas įgyvendinant Pinigų plovimo ir teroristų finansavimo prevencijos įstatymo 4 straipsnio 6 dalį.

3. Šiame apraše vartojamos sąvokos suprantamos taip, kaip jos vartojamos Lietuvos Respublikos audito įstatyme (Žin., 1999, Nr. [59-1916](http://www3.lrs.lt/pls/inter/dokpaieska.showdoc_l?p_id=83535); 2008, Nr. [82-3233](http://www3.lrs.lt/pls/inter/dokpaieska.showdoc_l?p_id=324503)) ir Pinigų plovimo ir teroristų finansavimo prevencijos įstatyme.

II. tikrinimo tvarka

4. Kiekvienais metais tikrinamos į Atlikto audito kokybės peržiūrų planą įtrauktos audito įmonės. Atskiras Prezidiumo nutarimas dėl tikrinimo nėra priimamas.

5. Patikrinimą atlieką pagal Atlikto audito kokybės peržiūrų planą paskirtas auditorius kontrolierius, kuris atitinka Reikalavimus auditoriams kontrolieriams, auditorių kontrolierių parinkimo, rengimo ir kvalifikacijos kėlimo tvarkos aprašo, patvirtinto viešosios įstaigos Audito ir apskaitos tarnybos direktoriaus 2008 m. lapkričio 14 d. įsakymu Nr. VAA-2 (Žin., 2008, Nr. 142; 2010, Nr. [44-2168](http://www3.lrs.lt/pls/inter/dokpaieska.showdoc_l?p_id=369966)).

6. Paskirtas auditorius kontrolierius užpildo Pinigų plovimo ar teroristų finansavimo prevencijos įstatymo reikalavimų laikymosi kontrolės klausimyną (1 priedas). Jeigu patikrinimo metu nustatoma neatitikimų, audito įmonė turi teisę iki patikrinimo pabaigos ištaisyti nustatytus trūkumus.

7. Jeigu trūkumai nėra ištaisomi, auditorius kontrolierius klausimyno pabaigoje išvardija nustatytus trūkumus.

8. Su užpildytu klausimynu ir išvardytais trūkumais supažindinamas audito įmonės vadovas ar jo įgaliotas asmuo.

9. Jeigu audito įmonės vadovas ar jo įgaliotas asmuo nesutinka su nustatytais trūkumais, turi teisę pateikti savo atsiliepimus.

10. Auditorius kontrolierius LAR pateikia užpildytą klausimyną su iš audito įmonės gautais atsiliepimais ir kita tikrinimo metu surinkta medžiaga.

11. Visa medžiaga pateikiama svarstyti Audito kokybės kontrolės komiteto posėdyje.

III. tikrinimo rezultatų svarstymas ir sprendimų priėmimas

12. Kai svarstomas klausimas dėl audito įmonės patikrinimo, į Audito kokybės kontrolės komiteto posėdį gali būti kviečiami dalyvauti auditorius kontrolierius ir audito įmonės vadovas ar jo įgaliotas asmuo. Jei tikrinimo metu nustatyta trūkumų, LAR privalo ne vėliau kaip prieš 5 darbo dienas informuoti audito įmonės vadovą ar jo įgaliotą asmenį apie galimybę dalyvauti Audito kokybės kontrolės komiteto posėdyje, nurodant Audito kokybės kontrolės komiteto posėdžio datą, laiką ir vietą. Jiems neatvykus į posėdį, klausimas gali būti svarstomas ir sprendimai gali būti priimami audito įmonės vadovui ar jo įgaliotam asmeniui nedalyvaujant posėdyje.

13. Audito kokybės kontrolės komitetas, apsvarstęs klausimą:

13.1. konstatuoja, kad tikrinimo metu trūkumų nenustatyta;

13.2. konstatuoja, kad tikrinimo metu nustatyta trūkumų.

14. LAR prezidiumas, svarstydamas Audito kokybės kontrolės komiteto sprendimą dėl atlikto tikrinimo, turi teisę:

14.1. pritarti priimtam sprendimui;

14.2. nepritarti priimtam sprendimui ir priimti kitokį sprendimą.

15. LAR per 7 darbo dienas po Prezidiumo sprendimo priėmimo informuoja audito įmonę ir Finansinių nusikaltimų tyrimo tarnybą prie Lietuvos Respublikos vidaus reikalų ministerijos apie priimtą sprendimą.

IV. baigiamosios nuostatos

16. Su šiuo tvarkos aprašu pasirašytinai supažindinami atsakingi LAR darbuotojai, auditoriai kontrolieriai, Audito kokybės kontrolės komiteto nariai, Prezidiumo nariai.

17. Visa tikrinimo medžiaga saugoma LAR teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_

Pinigų plovimo ir teroristų finansavimo prevencijos įstatymo laikymosi užtikrinimo tvarkos aprašo

1 priedas

**PINIGŲ PLOVIMO AR TERORISTŲ FINANSAVIMO PREVENCIJOS ĮSTATYMO**

**REIKALAVIMŲ LAIKYMOSI KONTROLĖS KLAUSIMYNAS**

(**užpildo auditorius kontrolierius)**

\_\_\_\_\_\_\_\_\_\_\_\_\_\_

(sudarymo data)

\_\_\_\_\_\_\_\_\_\_\_\_

(sudarymo vieta)

Audito įmonei suteiktas kodas \_\_\_\_\_\_\_

|  |  |  |  |
| --- | --- | --- | --- |
| **Ar laikomasi Lietuvos Respublikos pinigų plovimo ir (ar) teroristų finansavimo prevencijos įstatymo reikalavimų:** | | **Taip, ne, netaikoma** | **Komentaras** |
| 1. | Ar audito įmonėje yra nustatyta Lietuvos Respublikos pinigų plovimo ir (ar) teroristų finansavimo prevencijos įstatymo reikalavimų laikymosi tvarka (toliau – tvarka)? |  |  |
| 2. | Jeigu audito įmonėje buvo atlikti tvarkos pakeitimai, ar jie suderinti su LAR? |  |  |
| 3. | Ar audito įmonėje paskirti darbuotojai, atsakingi už tvarkos laikymąsi? |  |  |
| 4. | Ar apie paskirtus atsakingus darbuotojus yra informuoti LAR? |  |  |
| 5. | Ar audito įmonėje yra Piniginių operacijų bei įtartinų piniginių operacijų ir sandorių registracijos žurnalas? |  |  |
| 6. | Ar audito įmonėje yra Klientų, su kuriais sandoriai ar dalykiniai santykiai buvo nutraukti su pinigų plovimo ir (ar) teroristų finansavimo prevencijos tvarkos pažeidimais susijusiomis aplinkybėmis, registracijos žurnalas? |  |  |
| 7. | Ar atliekant atlikto audito kokybės peržiūrą buvo nustatyta tvarkos pažeidimų? |  |  |

Auditoriaus kontrolieriaus nustatyti trūkumai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Auditorius kontrolierius \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(parašas) (vardas, pavardė)

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(audito įmonės vadovo ar jo įgalioto asmens parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_

1. Pakeista Lietuvos auditorių rūmų 2016 m. spalio 5 d. nutarimu Nr. 1.4-50.26.2. [↑](#footnote-ref-1)